**ACORD DE COLABORARE**

**între**

**Camera de Comerț și Industrie a Republicii Moldova (CCI a RM)**

**și Consiliul Raional Ungheni**

#### **Camera de Comerț și Industrie a Republicii Moldova,** denumită în continuare CCI a RM, reprezentată de **Președintele CCI a RM, dl Serghei HAREA**, acționând în baza legislației naționale, Legii Republicii Moldova Nr. 393-XIV din 13.05.1999 “Cu privire la Camera de Comerț și Industrie“ și Statutului CCI a RM, pe de o parte,

#### *și*

#### **Consiliul raional Ungheni, reprezentat de Președintele raionului Ungheni, dl.** **Dionisie TERNOVSCHI,** acționând în baza Legii nr.436 din 28.12.2006 “privind administrația publică locală (APL)” cu modificările ulterioare, pe de altă parte, denumite în continuare *Părți,*

#### în vederea dezvoltării potențialului economic al raionului, îmbunătățirii condițiilor economice și de reglementare a activității de întreprinzător din regiune, eficientizării climatului investițional și de afaceri la nivel local,

#### exprimându-și deschiderea pentru, fortificarea dialogului public – privat, sporirea transparenței și accesului la serviciile publice, conform necesităților mediului de afaceri, au încheiat acest acord, după cum urmează:

### OBIECTIVELE ACORDULUI

1. Ambele Părți recunosc importanța majoră a sectorului IMM pentru dezvoltarea economică durabilă și menținerea stabilității sociale a regiunilor și convin la o conlucrare mutuală în scopul atingerii obiectivelor prezentului Acord, în special ceea ce vizează următoarele aspecte:
2. promovarea și asigurarea implementării politicilor de stat în domeniul dezvoltării antreprenoriatului, serviciilor publice, transparenței decizionale și alte domenii cu impact asupra mediului de afaceri la nivel local;
3. promovarea dialogului public-privat;
4. suport în dezvoltarea întreprinderilor mici și mijlocii în contextul procesului de integrare europeană;
5. dezvoltarea abilităților și culturii antreprenoriale;
6. crearea unui mediu favorabil pentru de afaceri, inclusiv a condițiilor necesare mediului antreprenorial pentru beneficierea de serviciile de stat și raionale;
7. crearea unui climat investițional favorabil și atragerea investițiilor străine în proiecte și programelor susținute de partenerii de dezvoltare prioritare;
8. dezvoltarea direcților noi de cooperare în afaceri în scopul realizării proiectelor de modernizare dezvoltare complexă a raionului;
9. coordonarea activităților în scopul atingerii altor obiective comune.

### Angajamentele părților

1. Părțile, în limita competențelor funcționale, se angajează să ofere sprijinul și asistența întru atingerea scopului propus prin Prezentul Acord și anume:

#### În conformitate cu prevederile prezentului Acord, CCI a RM:

* + 1. participă, în limitele competenței sale, la promovarea și punerea în aplicare a proiectelor de dezvoltare social-economică, investiționale și de inovare, a programelor regionale / locale de dezvoltare, prioritare pentru dezvoltarea integrată a raionului;
    2. deleagă reprezentanții săi pentru participare la activitățile grupurilor de lucru și altor organisme consultative de dezvoltare a activității antreprenoriale și politicii de promovare a exporturilor și investiționale, facilitând dialogul public – privat la nivel local și/sau regional;
    3. reprezintă interesele afacerilor locale în fața autorităților locale și naționale pentru a îmbunătăți condițiile de afaceri și a atrage investiții în regiune;
    4. participă la inițiativele în domeniul activității expoziționale și realizarea în comun a unor programe, proiecte și evenimente legate de promovarea producătorului autohton la nivelul raionului și/sau regiunii;
    5. prestează servicii de expertiză și evaluare a bunurilor (mobile, imobile, terenuri, mijloace de transport, echipament etc.) în suportul APL;
    6. informează despre evenimentele organizate de CCI a RM la subiectele de interes aferente domeniilor de cooperare între părți în temeiul prezentului Acord;
    7. realizează alte activități în domeniul său de competență, aferente domeniilor de cooperare între părți în temeiul prezentului Acord.

#### În conformitate cu prevederile prezentului Acord, Consiliul raional, conform competențelor:

1. implică CCI a RM în consultarea proiectelor de reglementări locale cu privire la dezvoltarea activității antreprenoriale, de inovare și investiționale, dezvoltarea relațiilor economice externe și promovarea exportului și altor subiecte corelate direcțiilor de cooperare între părți în cadrul prezentului Acord;
2. invită reprezentanții CCI a RM în activitatea grupurilor de experți, etc. cu privire la susținerea dezvoltării activității de întreprinzător în sectorul industrial, agroalimentar, al prestării serviciilor, comerțului și a altor sectoare ale economiei raionului;
3. implică reprezentanții CCI a RM la elaborarea și implementarea proiectelor de dezvoltare social-economică, investiționale și de inovare, a programelor regionale / locale de dezvoltare, prioritare pentru dezvoltarea integrată a raionului;
4. coordonează cu CCI a RM organizarea activităților expoziționale, evenimentelor orientate spre dezvoltarea atractivității investiționale a raionului;
5. participă la dialogul public-privat la subiectele de interes pentru mediul de afaceri.

### Dispoziții finale

1. Prezentul acord nu impune Părților obligații financiare.
2. Părțile asigura nedivulgarea informațiilor de caracter confidențial și comunicare continuă în format reciproc agreat.
3. Părțile pot semna acorduri separate cu privire la dezvoltarea aspectelor reflectate în prezentul Acord, inclusiv cu atragerea resurselor financiare, materiale și altor resurse pentru implementarea programelor comune.
4. Părțile soluționează neînțelegerile și disputele pe bază de bunăvoință și respect reciproc.
5. Prezentul acord se încheie pentru o perioadă de 3 ani și va intra în vigoare la data semnării acestuia. După 3 ani, în cazul în care nici o parte nu a declarat în scris dorința de a denunța prezentul Acord, valabilitatea acestuia se prelungește tacit pentru următorii 3 ani.
6. Modificările și completările prezentului Acord se vor perfecta în formă scrisă, prin acordul comun al Părților.
7. Prezentul Acord este semnat în mun. Ungheni, la data de 2024, în două exemplare originale, câte unul pentru fiecare parte, ambele având aceeași putere juridică.

|  |  |  |
| --- | --- | --- |
| **Camera de Comerț și Industrie a RM**  Adresa: MD-2004, Republica Moldova, mun. Chișinău, bd. Ștefan cel Mare și Sfânt 151  Tel: + 373 22 / 22 15 52  e-mail: [camera@chamber.md](mailto:camera@chamber.md)  Președinte: Serghei HAREA  Semnătura: . |  | **Consiliul raional Ungheni.**  Adresa: MD-3606, Republica Moldova, mun.Ungheni, str. Națională, 11 .  Tel: + 373 236/22052, 22058, 22726  e-mail:  [consiliul.raional-ungheni@apl.gov.md](mailto:consiliul.raional-ungheni@apl.gov.md)  Președinte: Dionisie TERNOVSCHI .  Semnătura: . |