**NOTA INFORMATIVĂ**

**la DECIZIA CONSILIULUI RAIONAL UNGHENI**

***”* *Cu privire la aprobarea Acordului de colaborare***

***între Camera de Comerț și Industrie a Republicii Moldova (CCI a RM)***

***și Consiliul Raional Ungheni”***

1. **Denumirea autorului și, după caz, a participanților la elaborarea proiectului**

Autorul textului este Secția Economie și Reforme a Consiliului raional Ungheni, de comun acord cu partenerii.

1. **Condițiile ce au impus elaborarea proiectului de act normativ și finalitățile urmărite**

Camera de Comerț și Industrie a Republicii Moldova și Consiliul Raional Ungheni, Republica Moldova, se angajează să ofere sprijinul și asistența întru atingerea scopului propus prin Prezentul Acord, exprimându-și deschiderea pentru, fortificarea dialogului public – privat, sporirea transparenței și accesului la serviciile publice, conform necesităților mediului de afaceri. Aprobarea proiectului Acordului și semnarea lui ulterioară va servi drept bază pentru dezvoltarea relațiilor în continuare.

1. **Fundamentarea economico-financiară**

Prezentul acord nu impune Părților obligații financiare.

1. **Modul de încorporare a actului în cadrul normativ în vigoare**

Proiectul are la bază art.43(t) al Legii privind administraţia publică locală nr. 436 din 28.12. 2006. De asemenea, se încadrează în obiectivele strategice incluse în Strategia de dezvoltare socio-economică a raionului Ungheni pentru perioada 2022-2030 și anume dezvoltarea și extinderea relațiilor de colaborare.

**5. Principalele prevederi ale proiectului**

Scopul Acordului de colaborare este de a dezvolta potențialul economic al raionului, îmbunătăți condițiile economice și de reglementare a activității de întreprinzător din regiune, eficientiza climatul investițional și de afaceri la nivel local

Ambele Părți recunosc importanța majoră a sectorului IMM pentru dezvoltarea economică durabilă și menținerea stabilității sociale a regiunilor și convin la o conlucrare mutuală în scopul atingerii obiectivelor prezentului Acord, în special ceea ce vizează următoarele aspecte:

1. promovarea și asigurarea implementării politicilor de stat în domeniul dezvoltării antreprenoriatului, serviciilor publice, transparenței decizionale și alte domenii cu impact asupra mediului de afaceri la nivel local;
2. promovarea dialogului public-privat;
3. suport în dezvoltarea întreprinderilor mici și mijlocii în contextul procesului de integrare europeană;
4. dezvoltarea abilităților și culturii antreprenoriale;
5. crearea unui mediu favorabil pentru de afaceri, inclusiv a condițiilor necesare mediului antreprenorial pentru beneficierea de serviciile de stat și raionale;
6. crearea unui climat investițional favorabil și atragerea investițiilor străine în proiecte și programelor susținute de partenerii de dezvoltare prioritare;
7. dezvoltarea direcților noi de cooperare în afaceri în scopul realizării proiectelor de modernizare dezvoltare complexă a raionului;
8. coordonarea activităților în scopul atingerii altor obiective comune.