ACORD DE PARTENERIAT

mun. Chișinău

**Agenția „Apele Moldovei”** **(AAM)**, cu sediul în mun. Chişinău, str. Gh. Tudor 5, reprezentată prin Directorul Andrei ANTONEVICI, care acţionează în baza Regulamentului, aprobat prin Hotărârea Guvernului nr.882/2014, **în calitate de Partener** și

**Consiliul Raional Ungheni,** cu sediul mun. Ungheni, str. Națională, nr.11, reprezentată prin președintele raionului Ungheni, dl. Ternovschi Dionisie, care acționează în temeiul Deciziei Consiliului raional 10/1, din 18.12.2023, **în calitate de Partener,**

în continuare numite individual „Parte” sau colectiv „Părți”, au încheiat prezentul Acord de parteneriat pentru facilitarea realizării activităților de salubrizare, amenajare, revitalizare a bazinelor de apă din raionul Ungheni, în special Bazinul râului Delia.

**ARTICOLUL 1**

* 1. Acordul se încheie între părțiîn vederea realizării pe principii de parteneriat a inițiativelor de reabilitare a izvorului de inceput al râului Delia, care în prezent este aproape secat

**ARTICOLUL 2**

* 1. **Obiectivele acordului.**
     1. Obiectivul principal al acordului este reabilitarea râului Delia, restabilirea izvoarelor și amenajarea popasului de la izvor.
     2. Implementarea politicii de stat în domeniul gospodăririi apelor,  de protecţie a resurselor acvatice, de îmbunătățire a condițiilor bazinelor acvatice, etc..
     3. Stabilirea relațiilor de colaborare între părți,în vederea elaborării și implementării planurilor de acțiune, care vor reieși din obiectivele activităților proiectelor implementate.
     4. Stabilirea modului de colaborare și organizare a activităților ce implică gestionarea corectă și efectivă a resurselor naturale ale statului , care vor fi incluse în proiectele, cât și zonele adiacente.

**ARTICOLUL 3**

1. **Activitățile principale propuse în vederea atingerii obiectivelor.**
   * 1. Părțile vor contribui la crearea premiselor pentru realizarea lucrărilor și vor oferi suportul necesar Administrației Publice Locale privitor la delimitările terenurilor, zonelor de protecție, obținerii permisiunilor necesare.
     2. Organizarea, la necesitate, a vizitelor comune la fața locului, participarea la ședințele organizate, punerea în discuție a situațiilor necesar de clarificat, modalități de soluționare a eventualelor impedimente, suport informațional privind prevederile legale aplicabile, regimul juridic al bunurilor, proceduri necesar de respectat, etc..
     3. Cooperarea în promovarea și conștientizarea menținerii și îmbunătățirii condițiilor de gospodărire și gestionare corectă a resurselor naturale.
     4. Asigurarea vizibilității, transparenței și promovării activităților implementate în cooperare.
     5. Asigurarea unității administrativ-teritoriale a dreptului de folosință a terenului propus spre revitalizare, cu respectarea principiilor politicilor de gospodărire a apelor și protecție a solurilor.
     6. Alte activități considerate benefice pentru părți.

**ARTICOLUL 4**

1. **Părțile stabilesc următoarele drepturi și obligații pentru realizarea obiectivelor propuse:**
   1. **Agenția „Apele Moldovei”:**
2. Va furniza informația de care dispune și devine necesară părților în procesul de inițiere, desfășurare și finalizare a activităților stabilite de prezentul acord și de proiectele aprobate spre finanțare;
3. Va putea oricând accesa sau oferi suportul și consultanța necesară realizării obligațiunilor asumate;
4. Va coordona și aviza, la necesitate, proiectele de acte necesare realizării procedurilor stabilite.
5. **Consiliul raional Ungheni:**
6. Va întreprinde toate măsurile necesare pentru asigurarea realizării activităților din cadrul proiectelor, destinate revitalizării izvorului de început al râului Delia, , ameliorarea indicatorilor de calitate a apei potabile din fântânile din regiunea de revitalizare, informarea și participarea la activitățile de salubrizare din zona de intervenție, la acțiuni de împădurire, etc.;
7. Va asigura formularea tuturor demersurilor necesare în vederea obținerii permisiunilor și autorizărilor necesare desfășurării activităților propuse;
8. Va oferi tot suportul pentru parteneri în legătură cu realizarea proiectelor și a prevederilor prezentului acord;
9. Va asigura durabilitatea, prin acțiuni periodice de salubrizare, amenajare și revitalizarea zonei

**ARTICOLUL 5**

1. **Durata Acordului.**
2. Prezentul acord se consideră încheiat la data semnării lui și este valabil pe un termen de 5 (cinci ani).
3. Termenul prezentului Acord de parteneriat poate fi prelungit în perioada de valabilitate a acestuia, prin acordul scris al părților.

**ARTICOLUL 6**

1. **Prevederi finale.**
2. Întru realizarea prezentului acord, părțile vor desemna persoane responsabile în cadrul instituțiilor respective, care vor efectua toate pregătirile necesare pentru executarea acordului dat.
3. Oricare dintre Părți poate, în orice moment, să rezoluționeze prezentul Acord de colaborare, printr-o notificare scrisă. Rezoluțiunea va intra în vigoare după zece zile de la data primirii unei astfel de notificări de către celelalte Părți, dacă acestea nu-și exprimă dezacordul.
4. Prezentul acord este întocmit în două exemplare originale, fiecare în limbile română, fiind egal autentice.

|  |  |  |  |
| --- | --- | --- | --- |
|  | **Agenția „Apele Moldovei”**  MD-2028,mun.Chişinău  str. Gheorghe Tudor, 5, etj. 5 |  | **Consiliul raional Ungheni**  MD-3601, mun. Ungheni,  str. Națională-11 |
|  | **Andrei ANTONEVICI** |  | **Dionisie TERNOVSCHI** |

## 