**Notă explicativă**

**la proiectul de decizie ”Cu privire la încheierea Acordului de Parteneriat**

**între Consiliul Raional Ungheni și Agenția ”Apele Moldovei””**

Ținînd cont de tendințele Uniunii Europene și a altor finanțatori externi în domeniul protecției mediului și protejarea surselor de apă, ca urmare a condițiilor aspre survenite din cauza schimbărilor climaterice, totodată pentru redresarea situației de mediu și a calității apelor din raionul Ungheni, oportunitățile oferite de Programul Interreg Regiunea Dunării 2021-2027, a survenit necesitatea de a încheia Acordul de parteneriat între Consiliul Raional Ungheni și Agenția ”Apele Moldovei” pentru a putea iniția și implementa programe, proiecte și acțiuni de consolidare și amenajare a albiei râului Delia, cît și de implementare a politicii de stat în domeniul gospodăririi apelor, de protecţie a resurselor acvatice, de îmbunătățire a condițiilor de captare și direcționare a apelor în raion.

Datorită faptului că sursele de apă existente sunt în gestiunea Agenției ”Apele Moldovei”, Consiliul Raional Ungheni, nu poate desfășura acțiuni consolidare și amenajare a albiei râului Delia, cît și de implementare a politicii de stat în domeniul gospodăririi apelor, de protecţie a resurselor acvatice, de îmbunătățire a condițiilor de captare și direcționare a apelor în raion și nici nu poate aplica pentru finanțări externe în acest sens, inclusiv pentru Programul Interreg Regiunea Dunării 2021-2027.

Acordul dat, pune baza parteneriatului între Consiliul Raional Ungheni și Agenția Națională ”Apele Moldovei”, pentru a desfășura împreuna activitățile menționate mai sus, care vor avea un impact pozitiv asupra calității apelor și sănătății cetățenilor raionului Ungheni.

**Şef Centrul de Resurse Violeta PETRE**

**şi Atragere a Investiţiilor**