**NOTA INFORMATIVĂ**

**la DECIZIA CONSILIULUI RAIONAL UNGHENI**

***” Cu privire la monitorizarea procesului de implementare*** ***a***

***Strategiei de dezvoltare socio- economică a raionului Ungheni***

***pentru perioada 2022-2030, aprobată prin Decizia 5/7 din 28.07.2022”***

1. **Denumirea autorului și, după caz, a participanților la elaborarea proiectului**

Autorul textului este Secția Economie și Reforme a Consiliului raional Ungheni, responsabilă de elaborarea, de comun acord cu membrii Consiliului de Monitorizare și Evaluare, instituit în acest scop.

1. **Condițiile ce au impus elaborarea proiectului**

Strategia de dezvoltare socio-economică a raionului Ungheni pentru perioada 2022 – 2030 este principalul document de planificare pe termen lung a dezvoltării durabile a raionului. Noua strategie, fiind un document de politici publice, identifică viziunea şi obiectivele strategice de dezvoltare în perspectiva anului 2030, fiind în sinergie cu prevederile documentelor strategice naționale, regionale existente.

Mecanismul de monitorizare și evaluare, aprobat prin ***Decizia 5/7 din 28.07.2022*** , pc.4, prevede că raportul de monitorizare și evaluare a nivelului de implementare a prezentei strategii va fi prezentat anual la prima ședință ordinară a Consiliului raional Ungheni și va fi publicat pe pagina web oficială și alte surse media.

În același timp, Consiliul de Monitorizare și Evaluare a implementării strategiei, instituit prin Dispoziția președintelui raionului nr.122-02/1-5 din 04.08.2022, este responsabil de examinarea, aprobarea și prezentarea în prima ședință ordinară a Consiliului raional Ungheni a notei informative anuale privind mersul realizării strategiei, inclusiv cu recomandări privind investiții prioritare pentru anul următor.

1. **Fundamentarea economico-financiară**

Implementarea prezentului proiect (evaluarea mersului realizării strategiei) nu implică alocări din bugetul local, național, fonduri externe.

1. **Modul de încorporare a actului în cadrul normativ în vigoare**

Proiectul are la bază art.43 al Legii privind administraţia publică locală nr. 436 din 28.12. 2006.

1. **Principalele prevederi ale proiectului de decizie**

Prezentul document conține Nota informativă privind monitorizarea procesului de implementare a Strategiei de dezvoltare socio- economică a raionului Ungheni pentru perioada 2022-2030. Nota informativă a fost examinată și aprobată în ședința Consiliului de Monitorizare și Evaluare din data de 27.02.2024. Beneficiarii proiectului de decizie sunt autoritățile, instituțiile publice locale și ceilalți actori locali.