Notă explicativă

la proiectul de decizie Cu privire la transmiterea bunurilor

imobile proprietate publică în comodat/locațiune

În contextul Legii nr. 256/2023 pentru modificarea unor acte normative (reforma sistemului de asistență socială „Restart”), Hotărîrii Guvernului nr.957 din 06.12.2023 cu privire la constituirea, organizarea și funcționarea agențiilor teritoriale de asistență socială și Regulamentului cu privire la modul de transmitere a bunurilor proprietate publică aprobat prin Hotărărea Guvernului nr. 901/201, a fost constituită Agenția Teritorială de Asistență Socială Centru-Vest. În cadrul Agenției este organizată și funcționează Structura Teritorială de Asistență Socială Ungheni, care asigură organizarea și furnizarea asistenței sociale la nivelul raionului Ungheni.

În scopul asigurării prestării serviciilor și prestațiilor sociale, populației raionului Ungheni este necesar de transmis bunurile imobile, proprietate publică a Consiliului raional Ungheni de la balanța Aparatului președintelui raionului la balanța Agenției Teritorială de Asistență Socială Centru-Vest.

În acest sens, se solicită transmiterea în comodat/ locațiune a bunurilor imobile, pe un termen de 10 ani, conform anexei la prezenta decizie. Conform Actului de inventariere a bunurilor imobile, la situația din 31.12.2023 valoarea de bilanț constituie 4807826.29 lei, se anexează.

Din lista clădirilor, care se propun spre transmitere din administrarea Consiliului raional în administrarea Agenției Teritoriale de Asistență Socială Centru-Vest a fost exclusă clădirea școlii(fosta școală specială), în acest sens

valoarea bunurilor imobile în evidența contabilă a scăzut și constituie 3940461.29 lei.

**Anexă:** *Act de inventariere a bunurilor imobile proprietate publică a raionului Ungheni aflate în administrarea Consiliului raional Ungheni, conform situației la 31.12.2023, în gestiunea Direcției Generale Asistență Socială și Protecție a Familiei Ungh*eni – 1(una) filă.

**șef Direcție Generală Constantin Potlog**