**ACORD DE COLABORARE**

**Între Asociația Obștească„Fotbal Club Municipal Ungheni ”și Consiliul raional Ungheni**

mun. Ungheni din\_\_\_\_\_\_2024

Prezentul Acord este încheiat in temeiul Legii nr. 436 din 28.12.2006 ,,Cu privire la Administrația Publică Locală”, Legii nr. 330 din 25.03.1999 ,,Cu privire la cultura fizica și sport”, Legii nr. 86 din 11.06.2020 cu privire la organizațiile necomerciale și Hotărârii Guvernului nr. 1552 din 04.12.2002 „Pentru aprobarea Normelor financiare pentru activitatea sportivă”.

**Consiliul Raional Ungheni,** reprezentat de dl Dionisie Ternovschi, Preşedintele raionului Ungheni, numit în continuare **Consiliul**, pe de o parte, și

**Asociația Obștească Fotbal Club Municipal Ungheni,** numită în continuare **Asociația**, reprezentată de dl Artur Vasilica, Președintele Asociației pe de altă parte, au încheiat prezentul Acord referitor la următoarele:

**1. Obiectul Acordului**

1.1Obiectul prezentului Acord îl constituie acțiunile în comun stabilite de către părți, în vederea acordării ajutorului Asociației la organizarea, coordonarea și pregătirea corespunzătoare a echipelor de seniori și juniori, pentru participarea în campionatele de fotbal ale Republici Moldova și altor evenimente fotbalistice, precum și acordarea pentru Asociație, direct sau indirect, a ajutorului financiar sau de altă natură.

1.2 Părțile semnatare vor depune eforturile comune pentru buna organizare, participare şi desfăşurare a tuturor activităţilor fotbalistice şi vor asigura condiţii normale de activitate pentru fotbalişti, antrenori, membrii stafului tehnic.

**2. Durata Acordului**

* 1. Prezentul Acord se consideră încheiat și întră in vigoare la data semnării, fiind valabil pentru perioada 2024 - 2028.
  2. Prezentul Acord poate fi prelungit printr-un acord scris semnat de către părțile semnatare.

**3. Drepturile părților**

* 1. **Consiliul raional:**
     1. Să aprobe de comun acord cu Asociația,planul acțiunilor sportive fotbalistice în raionul Ungheni.
     2. Să rezilieze prezentul Acord, dacă Asociația va comunica date, informații sau înscrisuri false, precum și în cazul neîndeplinirii sau îndeplinirii necorespunzătoare a obligațiilor contractuale asumate de către Asociație.
     3. Să nu pună la dispoziția Asociației mijloace financiare, în cazul în care nu au fost prezentate documentele justificative sau/și au fost încălcați termenii din prezentul Acord
     4. Să solicite de la Asociație darea de seamă despre evenimentele organizate şi modul de cheltuire sau utilizare a resurselor alocate.
  2. **Asociația :**

3.2.1 Să desfășoare activități în vederea implementării prezentului Acord, conform scopurilor statutare și programului său de acțiuni.

3.2.2 Să organizeze evenimente fotbalistice în orașul Ungheni care au drept scop dezvoltarea și popularizarea fotbalului, propagarea unui mod de viață sănătos și a sportului în general.

3.2.3Să propună Consiliului raional Ungheni pentru coordonare:

- Calendarul acțiunilor sportive naționale pentru anul respectiv;

- Regulamentul de desfășurare a competițiilor naționale la fotbal;

- Alte informații utile și necesare.

**4. Obligatiile părţilor**

**4.1 Consiliul raional:**

4.1.1 Să acorde Asociaţiei asistenţa şi suportul în limita competenţelor sale funcționale pentru participarea Asociației în competiţiile naționale la fotbal.

4.1.2 Să acorde asistenţă şi suport Asociației, în limita competenţelor sale funcţionale, la stabilirea legăturilor cu organele administraţiei publice locale din raion.

4.1.3 Să avizeze activitățile menționate în prezentul Acord în timp rezonabil de la solicitare, în cazul în care este de acord cu propunerile Asociaţiei și aceasta a respectat termenii prevăzuţi în prezentul Acord.

4.1.4 Să examineze, conform competențelor sale, demersurile şi petiţiile formulate de Asociaţie în termenul legal stabilit conform legislaţiei în vigoare.

4.1.5 Să acorde,în limita posibilităților,suport financiar la desfășurarea activităților menționate în prezentul Acord.

4.1.6 Să ofere Asociaţiei facilităţi, reduceri la închirierea sau folosirea gratuită a bunurilor mobile sau imobile şi infrastructurii sportive aflate în gestiunea sau proprietatea sa, în conformitate cu prevederile legislaţiei în vigoare.

4.2 Asociaţia:

4.2.1 Să organizeze corespunzătoare pregătirea echipelor de seniori și juniori, pentru participarea în campionatele de fotbal ale Republici Moldova și altor evenimente fotbalistice.

4.2.2 Să informeze în scris, la sfârșitul anului calendaristic Consiliul asupra activităţii sale şi despre evenimentele organizate.

4.2.3 Să propună Consiliului în caz de necesitate pentru aprobare categoria de cheltuieli care urmează a fi finanţată de la bugetul local.

4.2.4 Să prezinte Consiliului, după necesitate, pentru coordonare regulamentele campionatelor, competițiilor si altor evenimente sportive naționale.

4.2.5 Să informeze Consiliul despre modul în care au fost cheltuiți banii alocați sau cum au fost folosite bunurile acordate.

4.2.6 Să reprezinte imaginea Raionului Ungheni pe plan naţional şi internaţional.

* + 1. Să elaboreze şi să prezinte Consiliului spre aprobare, Strategia de Dezvoltare a Fotbalului în raionul Ungheni pentru perioada 2024-2028.
    2. Să elaboreze programul de pregătire către competiţii care să asigure perfecționarea continuă a sportivilor.
    3. Să participe în Campionatele Naţionale şi Internaţionale cu echipe de seniori și juniori, sub culorile drapelului şi stemei raionului.
    4. Să contribuie material la îmbunătăţirea și înnoirea echipamentului, utilajului și inventarului sportiv necesar.
    5. Să asigure și alte obligații prevazute de legislatia in vigoare.

**5. Finanţarea activităţilor reglementate în prezentul Acord**

5.1 Finanţarea activităţilor prevăzute în prezentul contract se face de către părţi la contul de decontare a Asociaţiei, prin transfer bancar.

5.2 Mărimea finanţării (suma) se va stabili în baza actelor confirmative şi justificative, conform legislaţiei în vigoare.

5.4 Asociaţia va finanţa activitatea fotbalistică în municipiul Ungheni şi din bani proprii, donaţii de la sponsori şi parteneri, alte venituri proprii obţinute în urma activităţii sale.

**6. Rezilierea Acordului**

* 1. Prezentul Acord poate fi reziliat cu acordul părţilor.
  2. Prezentul Acord poate fi reziliat în cazul in care o parte contractantă a încălcat legislația în vigoare, nu îşi îndeplineşte ori îşi îndeplinește în mod necorespunzător obligaţiile asumate prin prezentul Acord.

**7. Dispoziţii finale**

7.1 Comunicările între părţi în legătură cu executarea prezentului Acord vor fi făcute numai în scris.

7.2 In cazurile în care apar litigii, ambiguităţi sau discrepanțe în clauzele prezentului Acord, acestea vor fi soluționate de către părţi în mod amiabil.

7.3 Prezentul Acord a fost încheiat în două exemplare originale, a câte unul pentru fiecare parte.

**Consiliul Raional Ungheni AO Fotbal Club Municipal Ungheni**

**Dionisie Ternovschi, Artur Vasilica,**

**președintele raionului’ ’ L.S. președinte ’ ’ L.S.**